Diari Oficial de la Generalitat Valenciana


Sumari del DOGV 7387, del 23-10-2014 (2014/9545)

RESOLUCIÓ de 20 d'octubre de 2014, de la Conselleria d'Educació, Cultura i Esport, per la qual es reconeixen les entitats que acrediten competència en llengües estrangeres i que han superat el procés de reconeixement en els mesos de setembre i octubre de 2014, en virtut del Decret 61/2013, de 17 de maig, del Consell i d'acord amb la Resolució de 17 de març de 2014, de la Conselleria d'Educació, Cultura i Esport, per la qual s'establix el procediment per al reconeixement d'entitats que acrediten competència lingüística en llengües estrangeres en l'àmbit territorial de la Comunitat Valenciana l'any 2014.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7387

Data del DOGV
:   23-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9545


Data del document
:   20-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 20 d'octubre de 2014, de la Conselleria d'Educació, Cultura i Esport, per la qual es reconeixen les entitats que acrediten competència en llengües estrangeres i que han superat el procés de reconeixement en els mesos de setembre i octubre de 2014, en virtut del Decret 61/2013, de 17 de maig, del Consell i d'acord amb la Resolució de 17 de març de 2014, de la Conselleria d'Educació, Cultura i Esport, per la qual s'establix el procediment per al reconeixement d'entitats que acrediten competència lingüística en llengües estrangeres en l'àmbit territorial de la Comunitat Valenciana l'any 2014. [2014/9545]  
  
El Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres, té com a objectiu regular el reconeixement de l'acreditació de la competència lingüística en llengües estrangeres d'acord amb el Marc Comú Europeu de Referència per a les Llengües a través de títols, diplomes i certificats expedits per institucions competents i universitats, fet que facilita i simplifica la possibilitat d'acreditar la competència en llengües estrangeres a la Comunitat Valenciana.  
Segons el punt segon de l'article 2 del decret, en l'àmbit de l'Administració del Consell es reconeixeran com a acreditatius de la capacitació lingüística i comunicativa en llengües estrangeres els títols, diplomes i certificats expedits per les escoles oficials d'idiomes i per les universitats espanyoles que seguisquen oficialment el model d'acreditació d'exàmens de l'Associació de Centres de Llengües d'Educació Superior (ACLES).  
La disposició addicional quinta del Decret 138/2014, de 29 d'agost, del Consell, pel qual s'establix el currículum dels nivells C1 i C2 dels ensenyaments d'idiomes de règim especial a la Comunitat Valenciana, per als idiomes alemany, espanyol, francés, anglés i valencià, modifica l'article 2.3 del Decret 61/2013, de 17 de maig. D'esta manera, les entitats que superen els procediments convocats periòdicament des de la conselleria competent en matèria d'educació, a proposta de la Comissió d'Acreditació de Nivells de Competència en Llengües Estrangeres, i adequats per a l'obtenció de l'acreditació dels certificats de competència en llengües estrangeres, seran acreditades per mitjà d'una resolució de la conselleria convocant.  
Per tot el que s'ha exposat i en virtut de les competències establides en el Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, a proposta del Ple de la Comissió d'Acreditació de Nivells de Competència en Llengües Estrangeres, celebrat el 17 de juny de 2014, i segons consta en els punts 2 i 3 de l'article 4 del Decret 61/2013, de 17 de maig, és funció de la mencionada comissió aprovar les propostes d'ampliació del catàleg de títols, diplomes i certificats que es reconeixeran com a acreditatius de la capacitació lingüística i comunicativa en llengües estrangeres, així com proposar l'ampliació del catàleg esmentat, que figura en l'annex únic del mencionat decret, resolc:  
  
  
Primer. Objecte  
Reconéixer les entitats que figuren en l'annex únic com a acreditadores de competència lingüística en llengües estrangeres després d'haver superat el procediment convocat per la Resolució de 17 de març de 2014, de la Conselleria d'Educació, Cultura i Esport, i que han realitzat les seues proves de domini en els mesos de setembre i octubre de l'any 2014.  
Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València, dins del termini de dos mesos a comptar de l'endemà de la seua publicació i, potestativament, podrà interposar-se un recurs de reposició davant de la consellera d'Educació, Cultura i Esport, en el termini d'un mes, a comptar de l'endemà de la seua publicació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 20 d'octubre de 2014.- La consellera d'Educació, Cultura i Esport: María José Catalá Verdet.  
  
  
  
ANNEX ÚNIC  
  
Primer  
Entitats acreditadores de competència lingüística i comunicativa en llengües estrangeres que han superat el procediment d'adequació de les seues proves en les dates que figuren en el quadro.  
  
Entitat Idioma Nivell Data  
Consell de Cambres Oficials de Comerç, Indústria i Navegació de la Comunitat Valenciana Anglés B2 20.09.2014  
Audio Gil Anglés  
Francés  
Alemany B2  
B2  
B2 27.09.2014  
04.10.2014  
04.10.2014  
La Florida Universitària Anglés B2 20.09.2014  
Universidad Cardenal Herrera-CEU Anglés B2 20.09.2014  
  
  
  
Segon. Requisits dels certificats  
Els certificats emesos per les entitats acreditadores hauran de contindre, almenys, el nom de l'entitat acreditadora, identificació de la persona certificada, data de la prova de domini, idioma, nivell del MECR i títol de la present resolució.